Alsónyék Község Önkormányzata Képviselő-testületének .../.... (...) önkormányzati rendelete
Alsónyék Község Önkormányzatának 2026. évi költségvetéséről
[1] Alsónyék Község Önkormányzatának Képviselő-testülete - a vonatkozó törvényekkel összhangban - az önkormányzat 2026. évi bevételeiről és kiadásairól költségvetési rendeletet alkot, amely alapján finanszírozza és ellátja a törvényben, rendeletben meghatározott kötelező és önként vállalt feladatait.
[2] Alsónyék Község Önkormányzatának Képviselő-testülete az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján, Magyarország Alaptörvénye 32. cikk (1) bekezdés f) pontjában meghatározott feladatkörben eljárva, a képviselő-testület szervezeti és működési szabályzatáról szóló 2/2011.(II.15.) önkormányzati rendelet 25. § (4) bekezdésében biztosított véleményezési jogkörében eljáró Gazdasági és Szociális Bizottság véleményének kikérésével - a következőket rendeli el:
1. A rendelet hatálya
1. §
A rendelet hatálya a képviselő-testületre, annak bizottságára, a közös hivatalra és az önkormányzat irányítása alá tartozó költségvetési szervekre (intézményekre) terjed ki.
2. A költségvetés bevételei és kiadásai
2. §
(1) A képviselő-testület az önkormányzat 2026. évi költségvetését:
a)	410 949 441 Ft költségvetési bevétellel, ebből:
aa)	34 138 448 Ft működési célú támogatások államháztartáson belülről
ab)	319 195 993 Ft felhalmozási célú támogatások államháztartáson belülről
ac)	51 300 000 Ft közhatalmi bevételek
ad)	3 815 000 Ft működési bevételek
ae)	2 500 000 Ft felhalmozási bevételek
af)	0 működési célú átvett pénzeszköz
ag)	0 Ft felhalmozási célú átvett pénzeszköz
b)	415 588 770 Ft költségvetési kiadással, ebből:
ba)	32 000 000 Ft személyi juttatások
bb)3 600 000 Ft munkaadókat terhelő járulékok és szociális hozzájárulási adó
bc)	31 668 000 Ft dologi kiadások
bd)	2 760 000 Ft ellátottak pénzbeli juttatásai
be)	26 364 777 Ft egyéb működési célú kiadások
bf)	319 195 993 Ft beruházások
bg)	0 Ft felújítások
bh)	0 Ft egyéb felhalmozási kiadások
c)	4 639 329 Ft költségvetési egyenleggel[a)-b)]
d)	4 088 396 Ft - c)-ből működési (hiány)
e)	550 933 Ft felhalmozási (hiány)
f)	5 432 433 Ft finanszírozási bevétellel
g)	793 104 Ft finanszírozási kiadással
h)	4 639 329 Ft finanszírozási egyenleggel [f)-g)]
i)	a bevételek és kiadások fő összegét 416 381 874 Ft-ban állapítja meg.
(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat és azon belül kötelező feladatok, önként vállalt feladatok, államigazgatási feladatok szerinti bontásban a képviselő-testület az 1. melléklet szerint határozza meg.
(3) A működési és felhalmozási bevételek és kiadások előirányzatai mérlegszerű bemutatását önkormányzati szinten a 2. melléklet részletezi.
(4) A működési hiány belső finanszírozásának érdekében a képviselő-testület az előző év(ek) költségvetési maradványának igénybevételét rendeli el.
(5) A felhalmozási hiány finanszírozása érdekében az adott évi saját bevételek 20 %-át, de legfeljebb 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. Az adott évi saját bevételek 20 %-át, de legfeljebb a 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből /vagy/ az előző év(ek) költségvetési maradványának, vállalkozási maradványának igénybevételével történik.
3. A költségvetés részletezése
3. §
(1) A Képviselő-testület az önkormányzat 2026. évi költségvetését részletesen a következők szerint állapítja meg:
(2) Az Önkormányzat adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.
(3) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.
(4) Az Önkormányzat 2026. évi adósságot keletkeztető fejlesztési céljait az 5. melléklet részletezi.
(5) Az Önkormányzat költségvetésében szereplő beruházások kiadásainak beruházásonkénti részletezését a 6. melléklet szerint határozza meg.
(6) Az Önkormányzat költségvetésében szereplő felújítások kiadásait felújításonként a 7. melléklet szerint részletezi.
(7) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 8. melléklet szerint hagyja jóvá.
(8) Az elismert tartozásállomány tartalmi elemeit a 9. melléklet tartalmazza.
(9) A 2026. évi általános működés és ágazati feladatok támogatását alakulása jogcímenként a 10. melléklet tartalmazza.
(10) A 2026. évben céljelleggel juttatott támogatások részletezését a 11. melléklet tartalmazza.
(10) Az Önkormányzat jogviszonyonkénti létszámadatait a 12. melléklet tartalmazza.
(11) Az Önkormányzat 2024. évi tény, 2025. évi várható és 2026 évi terv adatairól tájékoztatást a 13. sz. melléklet tartalmaz.
(12) Az Önkormányzat a kiadások között 504 494 Ft általános, 0 Ft céltartalékot állapít meg. A céltartalék részletezését a 20. melléklet tartalmazza.
(13) Az államháztartásról szóló 2011. évi CXCV. törvény 24. § (4) bekezdése a) – d) pontjai által előírt mérlegeket, kimutatásokat a 14. melléklet, a 15. melléklet, a 16. melléklet, a 17. melléklet tartalmazza.
(14) Az Önkormányzat véglegesen átvett pénzeszközeinek bemutatását a 18. melléklet tartalmazza.
(15) Az ellátottak pénzbeli juttatásait a 19. melléklet részletezi.
4. A költségvetés végrehajtásának szabályai
4. §
(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.
(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.
(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.
(4) Az önkormányzat esetében normatív jutalmak és céljuttatás, projektprémium költségvetési kiadási előirányzatai terhére a költségvetési évben együttesen a törvény szerinti illetmények, munkabérek rovat eredeti előirányzatának 3 %-áig vállalható kötelezettség.
(5) Az önkormányzat állományába tartozó személy részére megbízási díj vagy más szerződés alapján díjazás a munkaköri leírása szerint számára előírható feladatra nem fizethető. Más esetben díjfizetésére a feladatra vonatkozóan előzetesen írásban kötött szerződés az államháztartásról szóló törvény végrehajtásáról szóló 368/2011. (XII. 31.) Korm. rendelet és a belső szabályzat szabályai szerint igazolt teljesítése után kerülhet sor. A szerződésben ki kell kötni, hogy a díj kizárólag abban az esetben illeti meg a költségvetési szerv állományába tartozó személyt, ha a szerződésben rögzített feladat mellett a munkakörébe tartozó feladatainak is maradéktalanul eleget tett.
(6) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.
(7) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.
5. Az előirányzatok módosítása
5. §
(1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönt.
(2) A képviselő-testület - az első negyedév kivételével - negyedévenként a negyedévet követő hónap utolsó napjáig (a döntése szerinti időpontokban), de legkésőbb az éves költségvetési beszámoló elkészítésének határidejéig módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.
(3) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.
6. A gazdálkodás szabályai
6. §
A közös hivatal az évközi előirányzat-módosításokról a jegyző által elrendelt formában köteles naprakész nyilvántartást vezetni.
7. A költségvetés végrehajtásának ellenőrzése
7. §
Az Önkormányzat a belső ellenőrzés kialakításáról a külsős személy megbízása útján gondoskodik. A megfelelő működtetésről és a függetlenség biztosításáról a jegyző köteles gondoskodni.

8. A kiadások készpénzben történő teljesítésének esetei
8. §
 (1) A kiadások készpénzben történő teljesítésére csak az e paragrafusban szabályozott esetekben kerülhet sor.
(2) Az Önkormányzat házipénztárából a készpénzben teljesíthető kifizetések az egységes rovatrend szerint a következők:
a) K11. Foglalkoztatottak személyi juttatásai
b) K12. Külső személyi juttatások
c) K2. Munkaadókat terhelő járulékok és szociális hozzájárulási adó
d) K31. Készletbeszerzés
e) K32. Kommunikációs szolgáltatások
f) K33. Szolgáltatási kiadások
g) K34. Kiküldetése, reklám- és propagandakiadások
h) K35. Különféle befizetések és egyéb dologi kiadások
i) K41. Társadalombiztosítási ellátások
j) K42. Családi támogatások
k) K43. Pénzbeli kárpótlások, kártérítések
l) K44. Betegséggel kapcsolatos (nem társadalombiztosítási) ellátások, elsődleges fizetési forma az utalás, de esetenként sor kerülhet a pénztári kifizetésre is
m) K45. Foglalkoztatással, munkanélküliséggel kapcsolatos ellátások, elsődleges fizetési forma az utalás, de esetenként sor kerülhet a pénztári kifizetésre is
n) K46. Lakhatással kapcsolatos ellátások, elsődleges fizetési forma az utalás, de esetenként sor kerülhet a pénztári kifizetésre is
o) K48. Egyéb nem intézményi ellátások
p) K511. Egyéb működési célú támogatások államháztartáson kívülre
q) K61. Immateriális javak beszerzése, létesítése
r) K62. Ingatlanok beszerzése, létesítése
s) K63. Informatikai eszközök beszerzése, létesítése
t) K64. Egyéb tárgyi eszközök beszerzése, létesítése
u) K67. Beruházási célú előzetesen felszámított általános forgalmi adó
v) K71. Ingatlanok felújítása
w) K72. Informatikai eszközök felújítása
x) K73. Egyéb tárgyi eszközök felújítása
y) K74. Felújítási célú előzetesen felszámított általános forgalmi adó
(3) A rovatrend alkalmazása alá nem tartozó pénztári kifizetések, melyeket a Pénzkezelési Szabályzat szabályoz:
a) [bookmark: _GoBack]előleg felvételek
b) készpénz feladása.
(4) A Polgármester indokolt esetben egyedi mérlegelési jogkörében dönthet a (2) bekezdésben foglaltakon túlmenően a készpénzben teljesíthető készpénzkifizetésekről.
9. § 
Ez a rendelet a kihirdetését követő napon lép hatályba.
10. §
E rendelet rendelkezéseit 2026. január 1. napjától kell alkalmazni.

